Segundo Gala ''Somos Cabo Verde- Os Melhores do Ano'' kontisi onti sexta fera, dia 1 de Julho na Praia. Evento foi aberto ku dança de grupo Enigma de Praia e de grupo Mandinga de Sao Vicente.
Dj Bife foi apresentador des note e logo na inicio dadu primeru prémiu ki foi de ''Solidariedade'' ki bai pa grupo Mon na Roda. A seguir pa categoria de voluntariado, txomadu Espaço Safende pa subi palco pa recebi prémiu.
Mostradu um kurtu reportagen de modi ki ta ser Cabo Verde de li 40 anu, undi ki alguns criansa da ses opinion e publico fika encantado ku palavras doce i inocente de criansas de nos terra. Nes evento houve vários duetos improváveis, sima de Devil i Angel ki kanta musika ''Tunuka'' djuntu ku Eder Xavier. Edy Tavares dadu premio Diaspora e komu é staba na trenu, si tio Fernando Frederick recebe trofeu i agradece na nomi de es jugador de basketbol. Na categoria Inovason i Empreendedorismo foi empresa Inovation Lab ki leba prémiu pa casa.
Publico sisti um experiencia inédito entre artista de Hip Hop Batchart ki kanta ku Batukaderas ''Tradison de Terra''. Foi um atuason mesmu ''quente'', ki publico aplaudi, e es aprova es novo junson de Batuku ku Rap (Odja video).
Grupo de teatro CV Noia, ku ses kombersu de komédia poi publico ri, o ki faze ambiente bira mas discontraido i animado. Txeu pessoas na plateia staba ansioso pa sabe kenha ki ta dadu prémiu de categoria de moda e vencedora foi Alecia Morais, ki ka staba presente, mas atraves de video é agradece tudu se familia. Categoria empresarial foi ganhu pa Pantone Lobo de Hotel Odju d' Agua, de ilha de Sal.
Es anu, Marcio Fernandes, ki ta pratica atletismo para-olimpico, el ki ganha prémiu na categoria de desporto. Dipos de um dueto entre Loony Johnson i Assol Garcia (odja video), foi bes de dadu prémiu de musica pa Elida Almeida. Es premiu de musica ki dadu pa primeru bes es anu, pa alem de Elida, staba nomeado nes categoria: Nelson Freitas ku Hernani Almeida.
Prémiu Cultura bai pa Arménio Vieira. Atuason supresa foi de artista Sakis de Praia ki kanta djuntu ku Jay kel hit ki sta nes momento ''Txoma Minis''.
Prémius pa meio de comunicaçao, bai na categoria online pa Jaime Rodrigues de jornal Inforpress, na imprensa escrita, ki venci foi Alírio Dias de Pina de jornal Asemana i na categoria de televison, Marco Rocha ki foi vencedor.
Dueto improvavel entre Lura ku Tó Semedo foi um sucesso. E kes 2 prémiu mas esperado de onti note, foi prémiu ''Mudjer de anu'' e ''Homem do ano'' da CVmovel. Publico ki vota nes 2 categoria e ''homi de anu'' é José Pereira e ''mudjer de anu'' é Miriam Medina. Ki entrega prémiu de ''mudjer de anu''na Miriam Medina foi Eunice Baessa ki tambe ganhaba es mesmu premiu na anu 2014.
Ultimu na recebi prémiu foi Jorge Neto ki dadu troféu de Mérito e Excelencia. Jorge Neto fla ma dje ten 29 anu de carreira e é prometi ma é ta kontinua ta kanta Cabo Verde.
Jorge Neto ku Mayara Andrade ki fitxa note djuntu, es poi publico ta badja kantu es kanta musika de Livity ''Sem Ninguen''.
glg_Latn por_Latn kea_Latn kea_Latn kea_Latn kea_Latn kea_Latn por_Latn por_Latn kea_Latn kea_Latn